Ministru kabineta noteikumu “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” (turpmāk – MK noteikumu projekts) izstrādāts pēc Labklājības ministrijas iniciatīvas, lai papildinātu 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk - 7.2.1.SAM) pasākumu ieviešanas nosacījumus, tādējādi veicinot tiesību normas viennozīmīgu izpratni. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd MK 2015.gada 28.aprīļa noteikumu Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr.207) 8. un 9.punktā ir noteikts 7.2.1.SAM pieejamais kopējais attiecināmais finansējums un tā procentuālais sadalījums pa finanšu avotiem. Lai nodrošinātu korektu minētā finansēju deklarēšanu, maksājumu pieprasījumos nodalot izmaksas pa piešķīrumu veidiem, MK noteikumu projektā paredzēts papildināt noteikumus ar punktiem, kas nosaka pamata piešķīruma jeb Jaunatnes nodarbinātības iniciatīvas finansējumu, kas sastāv no Eiropas Savienības budžeta speciālā piešķīruma Jauniešu nodarbinātības iniciatīvas finansēšanai, Eiropas Sociālā fonda finansējuma, valsts budžeta un privātā finansējuma, (t.i., 63 140 803 *euro*) un papildu Eiropas Sociālā fonda līdzekļu un valsts budžeta līdzfinansējuma piešķīruma (t.i., 7 020 578 *euro*) finansējuma apmēru un procentuālo sadalījumu pa finanšu avotiem (MK noteikumu projekta 5. un 6.punkts).2. Lai nodrošinātu tiesību normu salāgošanu/papildinātu atsevišķu darbību īstenošanas nosacījumus, atbilstoši Labklājības ministrijas pārziņā esošajiem MK 2011.gada 25.janvāra noteikumiem Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”:- atbalstāmās darbības “Subsidētās darba vietas jauniešiem bezdarbniekiem (pasākumi noteiktām personu grupām)” ietvaros papildināti nosacījumi darba devēju dotācijas bezdarbnieka darba algai aprēķina metodikai, nosakot, ka, ja darba devējs jaunieti ar invaliditāti nodarbina nepilnu darba laiku, proporcionāli tiek samazināts darba devējam piešķirtās dotācijas apmērs (MK noteikumu projekta 3.punkts). Minētais nemaina dotāciju aprēķināšanas kārtību bezdarbnieku ar invaliditāti darba algai, ņemot vērā Darba likuma nosacījumus, kas arī līdzšinēji paredzēja, ka “uz darba samaksu (..) piemēro vienlīdzīgu tiesību principu un atšķirīgas attieksmes aizlieguma principu”, kā arī darba samaksas kārtību, kas noteikta MK 2015.gada 24.novembra noteikumos Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”, proti, “darbiniekiem, kuriem noteikts nepilns darba laiks, minimālo mēneša darba algu nosaka proporcionāli nostrādātajam laikam attiecībā pret (..) minimālo mēneša darba algu”;- atbalstāmās darbības “Darba meklēšanas atbalsta pasākumi, konkurētspējas paaugstināšanas pasākumi un karjeras konsultācijas” ietvaros paredzēt, ka karjeras konsultāciju īstenošanai var paredzēt pakalpojumu (uzņēmumu līgumu) izmaksas (t.i., izmaksas telpu īrei/nomai, lai nodrošinātu grupu karjeras konsultācijas. Minēto pasākumu nodrošināšanai indikatīvi nepieciešami 46 854 *euro*. Aprēķins veikts, pamatojoties uz provizorisko grupu konsultācijās dalībnieku skaitu, kas ir 15% no visām sniegtajām karjeras konsultācijām, un līdzšinējo NVA pieredzi telpu īres un nomas izmaksām - vidēji uz vienu iesaistāmo 3 *euro*. Plānots, ka līdz projekta beigām karjeras konsultācijas saņems 104 120 jaunieši bezdarbnieki, no kuriem 15 % būs grupu karjeras konsultācijas, kas veido 15 618 jauniešu bezdarbniekus. Nepieciešamais finansējums tiks pārplānots starp atbalstāmajām darbībām projektam pieejamo finanšu resursu ietvaros). (MK noteikumu projekta 2.punkts).3. Atbilstoši 2016.gada 7.jūnijā Finanšu ministrijā organizētajā sanāksmē, kurā piedalījās arī Centrālās finanšu un līgumu aģentūras pārstāvji, panāktai vienošanai, lai nodrošinātu korektu privātā līdzfinansējuma finansējuma uzskaiti un deklarēšanu, veikti tehniski precizējumi, MK noteikumu projektu papildinot ar kārtību, kas nosaka privātā līdzfinansējuma uzskaiti un deklarēšanu gadījumos, ja tā apmērs 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” projektā pārsniedz sākotnēji plānoto minimālo apmēru) (MK noteikumu projekta 1. un 4.punkts). |
| 3. | Projekta izstrādē iesaistītās institūcijas | Centrālā finanšu un līgumu aģentūra kā sadarbības iestāde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa:-7.2.1.SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros - jaunieši līdz 29 gadu vecumam (ieskaitot), prioritāri atbalstu sniedzot mērķa grupai vecumā 15–24 gadi (ieskaitot). Atbilstoši Nodarbinātības valsts aģentūras (turpmāk – NVA) statistikas datiem – 2016.gada marta beigās 16 827 jeb 19,7% no bezdarbnieku kopskaita bija jaunieši bezdarbnieki vecumā no 15 līdz 29 gadiem, savukārt 6 871 jeb 8,0% no bezdarbnieku kopskaita bija jaunieši bezdarbnieki vecumā no 15 līdz 24 gadiem;- nodarbināti jaunieši līdz 29 gadu vecumam (ieskaitot) (saskaņā ar Valsts izglītības attīstības aģentūras (turpmāk – VIAA) īstenotā 7.2.1.SAM pasākuma “Sākotnējās profesionālās izglītības programmu īstenošana Jauniešu garantijas ietvaros” projekta datiem šādu jauniešu īpatsvars īstenotā projekta kopējā dalībnieku skaitā sastāda aptuveni 24%). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., projekta mērķa grupai un finansējuma saņēmējiem) MK noteikumu projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli līdz 2016.gada 13.maijām. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde, NVA un VIAA kā finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – MK noteikumu projekts šo jomu neskar.

|  |  |
| --- | --- |
| Labklājības ministrs | J.Reirs |

27.06.2016. 14:38

1 068

A.Vībe, 67021648

Anna.Vibe@lm.gov.lv